
Parlamentul României

Camera Deputaţilor

	Comisia pentru muncă şi protecţie socială
	
	Comisia pentru transporturi şi infrastructură


	Nr. 4c-9/136
	
	Nr. 4c-4/18/2017


	Bucureşti,
	24 aprilie 2019


RAPORT   COMUN
asupra proiectului de Lege privind Statutul personalului feroviar 

În temeiul art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru transporturi şi infrastructură, au fost sesizate, prin adresa nr. PLx 37/2017 din 1 februarie 2017, cu dezbaterea pe fond, în procedură obişnuită, a proiectului de Lege privind Statutul personalului feroviar.
Proiectul de lege are ca obiect de reglementare crearea cadrului legal privind instituirea unor dispoziţii speciale pentru personalul din sectorul feroviar, ţinând cont de specificul activităţii, precum şi de responsabilităţile în siguranţa circulaţiei feroviare sau cu metroul.
La întocmirea prezentului raport comun, comisiile au avut în vedere:

· avizul favorabil al Consiliului Legislativ (nr.518/26.05.2016)

· avizul favorabil al Consiliului Economic şi Social (nr.1898/10.05.2016)

· avizul negativ al Comisiei juridice, de disciplină şi imunităţi (nr.4c-11/171/15.02.2016)

· avizul favorabil al Comisiei pentru drepturile omului, culte şi problemele minorităţilor naţionale 
(nr.4c-5/59/22.02.2017)

· punctul de vedere al Guvernului, exprimat în cadrul dezbaterilor.

Membrii Comisiei pentru muncă şi protecţie socială au finalizat dezbaterile asupra proiectului de lege în şedinţa din 16 aprilie 2019 şi au hotărât, cu unanimitate de voturi, aprobarea proiectului de lege cu amendamente. La lucrările comisiei şi-au înregistrat prezenţa 21 de deputaţi, din totalul de 22 de membri ai comisiei.

Membrii Comisiei pentru transporturi şi infrastructură au finalizat dezbaterile asupra proiectului de lege în şedinţa din 23 aprilie 2019 şi au hotărât, cu unanimitate de voturi, aprobarea proiectului de lege cu amendamente. La lucrările comisiei deputații au fost prezenți conform listei de prezență.
La dezbateri au participat, în conformitate cu prevederile art.55 din Regulamentul Camerei Deputaţilor, republicat cu modificările şi completările ulterioare:

- d-l Marius Budăi – ministru, Ministerul Muncii şi Justiţiei Sociale

- d-l Nicea Mergeani – Secretar de Stat, Ministerul Muncii şi Justiţiei Sociale

- d-l Ovidiu Sîrbu – Secretar de Stat, Ministerul Transporturilor

- d-l Robert Stănescu – preşedinte, Casa Naţională de Pensii Publice

- d-na Georgeta Jugănaru - director, Ministerul Muncii şi Justiţiei Sociale

- d-na Adriana Gherman – expert, Ministerul Finanţelor Publice

- d-l Marian Artimon – secretar general, Unitatea Sindicatului Liber din Metrou

- d-l Marian Bărăgău – membru BEX, Unitatea Sindicatului Liber din Metrou

- d-l Iulică Măntescu – preşedinte, Alianţa Federaţiilor Tehnice Feroviare

- d-l Viorel Istrate – secretar general, Federaţia Naţională Feroviară Mişcare Comercial Vagoane

- d-l Maxim Rodrigo Gabriel – preşedinte, Federaţia Sindicatelor Transportatorilor Feroviari

- d-l Grigore Mare – preşedinte, Federaţia Naţională Feroviară Mişcare Comercial

- d-l Florea Dobrescu – preşedinte, Federaţia Naţională Drum de Fier

- d-l Horia Dan Găină – vicepreşedinte, Federaţia Naţională Drum de Fier

- d-l Nicolae Grigore – preşedinte, Federaţia Naţională a Sindicatelor din Transporturi ELCATEL

- d-l Ioan Pricop – vicepreşedinte, Federaţia Naţională Drum de Fier

- d-l Cristian Caţila - vicepreşedinte, Federaţia Naţională Feroviară Mişcare Comercial Vagoane

- d-l Dan Jucan – vicepreşedinte, Federaţia Naţională Feroviară Mişcare Comercial Vagoane.
Proiectul de lege a fost adoptat de Senat în şedinţa din 22 decembrie 2016, în condiţiile art.75 alin.(2) teza a III-a din Constituţia României, republicată.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat cu modificările şi completările ulterioare.


În urma finalizării dezbaterilor, membrii Comisiilor au hotărât să propună plenului Camerei Deputaţilor adoptarea proiectului de lege cu amendamente, redate în anexele care fac parte integrantă din prezentul raport comun. 

Ionela Viorela Dobrică
Întocmit,

Consilier parlamentar Lidia Vlădescu







Consilier parlamentar Monica Gabriela Tudor
Consilier parlamentar Adriana Breazu

Consultant parlamentar Cristina Rusu
Consultant parlamentar Alexandra Iordache

ANEXA nr.1
AMENDAMENTE ADMISE

În urma dezbaterilor, membrii comisiilor au hotărât adoptarea proiectului de lege cu următoarele amendamente:

	Nr. crt.
	Text

adoptat de Senat
	Text propus de comisii
(autor amendament)
	Motivare

	1. 
	Titlul legii

Lege privind statutul personalului feroviar


	Nemodificat
	

	2. 
	Capitolul I 

Dispoziţii generale


	Nemodificat 
	

	3. 
	Art.1. – Statutul personalului feroviar, denumit în continuare statut, reglementează: 

a) raporturile ce se stabilesc între unitatea cu specific feroviar şi personalul feroviar al acesteia în legatură cu drepturile, obligaţiile şi răspunderile acestora;

b) formarea iniţială şi continuă a personalului feroviar; 

c) condiţiile şi modalitatile de ocupare a functiilor, precum şi condiţiile şi modalitătile de eliberare din aceste funcţii, de încetare a activităţii şi de pensionare a personalului feroviar;

d) criteriile de acordare a distincţiilor.
	Art.1. - Prezenta lege reglementează statutul personalului feroviar, denumit în continuare statut, şi cuprinde prevederi referitoare la:

a) raporturile de muncă ce se stabilesc între unitatea cu specific feroviar şi personalul feroviar angajat în cadrul acesteia, inclusiv drepturile, obligaţiile şi răspunderile acestora.

lit.b) nemodificată 

c) condiţiile specifice şi modalităţile de ocupare a funcţiilor, precum şi condiţiile specifice şi modalităţile de eliberare din aceste funcţii, de încetare a activităţii şi de pensionare a personalului feroviar; 

lit.d) nemodificată

Autori: membrii comisiilor 


	Pentru respectarea normelor de tehnică legislativă.

	4. 
	Art.2. - Autoritatea de stat în domeniul transporturilor feroviare şi cu metroul este ministerul de resort care răspunde, potrivit legii, de înfăptuirea în mod unitar şi nediscriminatoriu a programului de dezvoltare a transporturilor feroviare şi cu metroul, de organizarea exploatării, întreţinerii şi reparării infrastructurii şi a mijloacelor de transport pe căile ferate şi de metrou, precum şi de monitorizarea de specialitate în domeniul său de activitate.


	Art.2. - Autoritatea de stat în domeniul transporturilor feroviare sau cu metroul este Ministerul Transporturilor care răspunde, potrivit legii, de realizarea în mod unitar şi nediscriminatoriu a programului de dezvoltare a transportului feroviar sau cu metroul, precum şi de monitorizarea de specialitate în domeniul său de activitate.

Autori: membrii comisiilor 
	Organizarea exploatării, întreţinerii şi reparării infrastructurii şi a mijloacelor de transport pe căile ferate şi de metrou revine gestionarilor de infrastructură şi operatorilor de transport.

	5. 
	Art.3. - Prin unitate cu specific feroviar, în sensul prezentului statut, se înţelege orice entitate înregistrată din punct de vedere juridic sub una dintre următoarele forme: regie autonomă, societate comercială, instituţie publică, asociaţie sau fundaţie care desfăşoară activităţi de transport feroviar sau cu metroul, exploatare, întreţinere şi reparare a mijloacelor de transport feroviar sau cu metroul, exploatare, întreţinere şi reparare a infrastructurii feroviare sau de metrou, de comunicaţii şi informatică feroviară sau de metrou, precum şi activităţi de monitorizare, autorizare, control, supraveghere de siguranţă, licenţiere, investigare şi certificare de siguranţă, formare-calificare, perfecţionare-certificare periodică a competenţelor profesionale şi autorizare a personalului feroviar.
	Art.3. – (1) În înţelesul prezentei legi, termenii şi expresiile de mai jos au următoarele semnificaţii:

a) unitate cu specific feroviar - orice entitate cu personalitate juridică, care este înregistrată sub una dintre următoarele forme: instituţie publică, regie autonomă, companie naţională, societate organizată conform Legii societăţilor nr.31/1990, republicată cu modificările şi completările ulterioare, şi care desfăşoară următoarele activităţi:
1. transport feroviar sau cu metroul; 

2. exploatare, întreţinere şi reparare a mijloacelor de transport feroviar sau cu metroul;

3. exploatare, întreţinere şi reparare a infrastructurii feroviare sau de metrou;
4. comunicaţii şi informatică feroviară sau de metrou;

5. monitorizare, autorizare, control, supraveghere de siguranţă, licenţiere, investigare şi certificare de siguranţă;  

6. formare-calificare, perfecţionare-certificare periodică a competenţelor profesionale şi autorizare a personalului feroviar;
b) personal feroviar - orice persoană care deţine competenţele specifice şi are încheiat un contract individual de muncă cu o unitate cu specific feroviar.

(2) În înţelesul prezentei legi, familia personalului feroviar cuprinde soţul/soţia şi/sau copiii aflaţi în întreţinerea acestuia.

Autori: membrii comisiilor 


	Recomandare Consiliul Legislativ


	6. 
	Art.4. - (1) Prin personal feroviar, în sensul prezentului statut, se înţelege orice persoană care are un raport de muncă cu o unitate cu specific feroviar. 

(2) Structura personalului feroviar cuprinde:

a) personal muncitor; 

b) personal de specialitate şi administrativ; 

c) personal de conducere; 

d) personal cu responsabilităţi în siguranţa circulaţiei.


	Art.4 se elimină

Autori: membrii comisiilor 


	Preluat în reformularea art.3.

S-a ţinut cont de observaţiile din avizul Consiliului Legislativ.

	7. 
	Art. 5. - Personalul feroviar, definitivat pe post, se bucură de stabilitate în serviciu, conform dispoziţiilor prezentei legi.


	Art.4. - Personalul feroviar, definitivat pe post,  beneficiază de stabilitate în serviciu, conform dispoziţiilor prezentei legi.

Autori: membrii comisiilor 


	Recomandare Consiliul Legislativ

	8. 
	Art. 6. – Prin specificul activităţii sale, personalul feroviar este obligat să dovedească o disciplină bazată pe necesitatea îndeplinirii cu simţ de răspundere a îndatoririlor şi obligaţiilor de serviciu, indiferent de funcţie.


	Art.5. – Prin specificul activităţii sale, personalul feroviar este obligat să dovedească disciplină bazată pe necesitatea îndeplinirii îndatoririlor de serviciu, indiferent de funcţie.

Autori: membrii comisiilor 


	Recomandare Consiliul Legislativ

	9. 
	Art.7. – Personalul feroviar are dreptul la protecţia legii, a organizaţiilor profesionale şi a autorităţii de stat în transportul feroviar, în cazul:

a) insultelor, calomniilor, ameninţărilor, loviturilor sau al oricăror acte de violenţă în care poate fi victimă în exercitarea funcţiei; 

b) desfăşurării de anchete sau cercetări cu caracter administrativ sau penal, atunci când acestea sunt generate de acte sau fapte produse sau savârşite în timpul exercitării atribuţiilor de serviciu din cauze neimputabile.
	Art.6. – Personalul feroviar beneficiază de protecţia legii, a organizaţiilor profesionale şi/sau sindicale şi a autorităţii de stat în transportul feroviar, în cazul:

a) insultelor, calomniilor, ameninţărilor, loviturilor sau al oricăror acte de violenţă care au legătură cu îndeplinirea atribuţiilor de serviciu; 

b) desfăşurării de anchete sau cercetări cu caracter administrativ ori penal, atunci când acestea sunt generate de acte sau fapte produse ori săvârşite în timpul exercitării atribuţiilor de serviciu.

Autori: membrii comisiilor 


	Pentru respectarea normelor de tehnică legislativă.

Utilizarea unui limbaj adecvat stilului juridic şi pentru respectarea exigenţelor de tehnică legislativă instituite prin Legea nr.24/2000.

	10. 
	Art. 8. – Personalul feroviar are un statut special conferit de natura şi condiţiile specifice de îndeplinire a atribuţiilor de serviciu, a riscurilor meseriei care îi pot afecta viaţa şi integritatea fizică şi psihică.


	Devine art.7 nemodificat
	

	11. 
	CAPITOLUL II

Recrutarea, încadrarea în muncă, formarea şi cariera profesională


	Nemodificat
	

	12. 
	Art.9. – Recrutarea candidaţilor în vederea încadrării în muncă se face din rândul persoanelor care au o formare iniţială, teoretică, în specialitate, realizată prin şcoli profesionale, licee, universităţi, în cadrul unor programe acreditate conform legii. 
	Art.8. – Recrutarea candidaţilor în vederea încadrării în muncă se face din rândul persoanelor:

a) necalificate, care vor urma cursurile de calificare specifice, organizate potrivit legii;

b) care au dobândit competenţe în specialitate, în cadrul unor instituţii de învăţământ sau programe de formare profesională, organizate şi/sau acreditate conform legii. 

Autori: membrii comisiilor 

	Pentru respectarea exigenţelor de tehnică legislativă instituite prin Legea nr.24/2000.

	13. 
	Art. 10. - (1) Încadrarea în muncă a personalului feroviar se face potrivit legii şi prezentului statut.

(2) Pentru a fi încadrat în muncă şi a dobândi calitatea de personal feroviar, candidatul trebuie să îndeplinească, cumulativ, următoarele condiţii:

a) să fie cetăţean român, cetăţean al unui stat membru UE sau cetăţean străin cu certificat de înregistrare potrivit legii; 

b) să cunoască limba română, scris şi vorbit;

c) să aibă vârsta minimă de 18 ani, excepţie făcând funcţiile de gestiune pentru care vârsta nu poate fi mai mică de 21 ani;

d) să fie apt din punct de vedere medical şi psihologic;

e) să aibă studiile şi pregătirea adecvate pentru ocuparea funcţiei pe care se încadrează.


	Devine art. 9

Alin.(1) nemodificat 

a) să fie cetăţean român, cetăţean străin, cetăţean al unui stat membru al Uniunii Europene, Spaţiului Economic European sau Confederaţiei Elveţiene şi să deţină, după caz, permis de şedere sau certificat de înregistrare, potrivit legii; 

lit.b) nemodificată

c) să aibă vârsta minimă de 18 ani;

lit.d) – e) nemodificate
Autori: membrii comisiilor 
	Unitate de reglementare.

Excepţia a fost eliminată din legislaţia specifică.

	14. 
	Art. 11. - (1) Formarea profesională continuă a personalului feroviar se realizează prin Centrul Naţional de Calificare şi Instruire Feroviară – CENAFER şi/sau furnizori de formare profesională autorizaţi conform legii şi/sau unităţi de învăţământ în cadrul unor programe acreditate conform legii.

(2) Unităţile cu specific feroviar, pe baza analizei nevoilor de instruire, stabilesc obiectivele şi planul de formare profesională continuă pentru asigurarea desfăşurării transportului feroviar în condiţii de siguranţă a circulaţiei trenurilor, de securitate a transporturilor şi de calitate a serviciilor feroviare.

(3) În vederea formării profesionale continue a personalului propriu, unităţile cu specific feroviar vor finanţa participarea la programele de formare profesională continuă.

(4) Finanţarea participării personalului feroviar la programele de formare profesională continuă se poate face şi prin proiecte sau programe guvernamentale. Organizarea, desfăşurarea şi finanţarea activităţilor de formare profesională continuă se stabilesc prin metodologia aprobată prin ordin al ministrului transporturilor.

(5) Formarea profesională continuă a personalului feroviar se realizează în funcţie de evoluţiile din domeniul feroviar, de interesele şi nevoile personale de dezvoltare ale fiecăruia.


	Art. 10. - (1) Formarea profesională continuă a personalului feroviar se realizează prin Centrul Naţional de Calificare şi Instruire Feroviară – CENAFER şi/sau alţi furnizori de formare profesională, autorizaţi conform legii.

(2) Unităţile cu specific feroviar, pe baza analizei nevoilor de instruire, stabilesc obiectivele şi planul anual de formare profesională continuă pentru asigurarea desfăşurării transportului feroviar în condiţii de siguranţă a circulaţiei trenurilor, de securitate a transporturilor şi de calitate a serviciilor feroviare.

(3) În vederea implementării planului anual de formare profesională continuă a personalului feroviar, unităţile cu specific feroviar finanţează participarea la programele de formare profesională continuă.

(4) Analiza nevoilor de instruire, prevăzută la alin.(2), se face de către unitatea cu specific feroviar numai după consultarea organizaţiilor sindicale reprezentative sau a reprezentaţilor salariaţilor, după caz.

(5) Finanţarea participării personalului feroviar la programele de formare profesională continuă se poate face şi prin proiecte sau programe finanţate din fonduri europene.

Autori: membrii comisiilor 


	Pentru respectarea normelor de tehnică legislativă.

Corelare cu reglementările în vigoare din domeniul formării profesionale.

Pentru respectarea exigenţelor de tehnică legislativă instituite prin Legea nr.24/2000 şi utilizarea unor noţiuni specifice stilului normativ.



	15. 
	Art.12. - (1) Evoluţia în cariera profesională a personalului feroviar se va face pe baza activităţilor de consiliere şi analiză vocaţională, punând în valoare aptitudinile, abilităţile, competenţele şi atitudinea personalului. 

(2) Personalul feroviar care urmează a fi încadrat într-o funcţie, poate să efectueze o perioadă de probă de cel mult 90 de zile pentru funcţiile de execuţie şi de cel mult 120 de zile calendaristice pentru funcţiile de conducere. Dacă la sfârşitul perioadei de probă persoana s-a dovedit corespunzătoare, încadrarea va fi definitivă de la data începerii perioadei de probă.


	Art.12 se elimină.
Autori: membrii comisiilor 
	Se regăseşte în Codul muncii.

Evitarea dublei reglementări.

	16. 
	Art.13. - Pot fi reîncadraţi în serviciu salariaţi carora le-au încetat raporturile de muncă prin demisie sau pentru alte motive decât cele disciplinare. Reangajarea se poate face cu îndeplinirea condiţiilor legale prevăzute pentru angajare.


	Art.13 se elimină.
Autori: membrii comisiilor 
	Condiţiile de angajare sunt reglementate de Codul muncii.

	17. 
	CAPITOLUL III

Drepturile personalului feroviar


	Nemodificat
	

	18. 
	Art. 14. - (1) Personalul feroviar are următoarele drepturi:

a) să primească salariu lunar, compus din salariul de bază, indemnizaţii şi sporuri, precum premii şi prime, al căror cuantum se stabileşte conform legii şi contractului colectiv de muncă;

b) să fie promovat în funcţie, grad profesional, categorie de calificare, ca urmare a calităţilor, aptitudinilor, abilităţilor dovedite şi a studiilor absolvite în timpul desfăşurării activităţii, în limita posturilor disponibile; 

c) să beneficieze de drepturile oferite de încadrarea în locurile de muncă prevăzute cu condiţii deosebite respectiv speciale de muncă, potrivit legislaţiei în vigoare; 

d) să beneficieze de concedii de odihnă, concedii de studii, concedii fără plată şi alte concedii; 

e) să beneficieze în mod gratuit de asistenţă şi servicii medicale şi psihologice, în caz de boală sau de accidente, de proteze, precum şi de medicamente, conform legii; 

f) să primească indemnizaţii pentru incapacitate temporară de muncă determinată de boală sau de accident de muncă în conformitate cu legislaţia în vigoare;

g) să beneficieze de autorizaţii de călătorie gratuită pe calea ferată, atât în interes personal cât şi în interes de serviciu;

h) să beneficieze în mod gratuit de uniformă, echipament specific, alocaţii pentru hrană, materiale igienico-sanitare;

i) să beneficieze de măsurile necesare pentru asigurarea securităţii şi protecţia sănătăţii potrivit prevederilor legale de securitate şi sănătate în muncă;

j) să beneficieze de negocieri individuale ale Contractului Individual de Muncă;

k) să beneficieze de protecţie socială inclusiv în cazul concedierilor colective;

l) să beneficieze de protecţia datelor cu caracter personal;

m) să primească locuinţă de intervenţie, de serviciu, socială sau de protocol, după caz; 

n) să beneficieze, o singură data pe an, de decontarea de către angajator a unui procent minim de 50% din contravaloarea unui bilet de odihnă, tratament sau recuperare, dar nu mai mult de 6 salarii minime pe economie;

o) să primească indemnizaţii de instalare, de schimbarea locului de muncă, de delegare, precum şi decontarea cheltuielilor de cazare. Nivelul minim al indemnizaţiei de delegare pentru personalul feroviar este stabilit la de 2.5 ori mai mare decât cuantumul stabilit pentru nivelul bugetar;

p) în cazul mutării în interesul serviciului în altă localitate, salariatul va beneficia de decontarea cheltuielilor de transport pentru efectele gospodăreşti pentru fiecare membru de familie;

q) să beneficieze de tratament medical în străinătate pentru afecţiuni contractate în timpul exercitării profesiei, în  situaţia în care acestea nu pot fi tratate în ţară, în condiţiile legii; 

r) să beneficieze de alte drepturi cum ar fi: ajutoare materiale de sărbătorile de Paşte şi Crăciun, precum şi de Ziua Feroviarilor, ajutor material în caz de deces al salariatului sau al membrilor de familie, ajutoare pentru naştere/înfiere copil minor, la căsătorie, ajutor material pentru recuperarea forţei de muncă (prima de vacanţă); cuantumul minim al acestor ajutoare este stabilit prin contractele colective de muncă;

s) să beneficieze de tichete de masă şi tichete de vacanţă, în condiţiile legii;

ş) să beneficieze de asigurare gratuită de viaţă, sănătate precum şi pentru pagubele produse în cazul accidentelor şi incidentelor de cale ferată;

t) la asociere sindicală;

ţ) să beneficieze de zile libere plătite cu ocazia unor evenimente familiale;

u) munca prestată în zilele de sâmbătă, duminică şi sărbători legale (zile festive) se plăteşte cu spor de 100% din salariul de bază;

v) ziua de 23 aprilie se sărbătoreşte ca Ziua feroviarilor şi este zi liberă plătită;

x) să beneficieze de asistenţă sindicală la solicitarea salariatului în cazul implicării acestuia în producerea incidentelor şi accidentelor de cale ferată la toate nivelurile. Reprezentanţii organizaţiilor sindicale reprezentative vor participa la toate comisiile înfiinţate la nivelul unităţilor cu specific feroviar;

y) în scopul evitării acumulării oboselii excesive şi afectării siguranţei feroviare, limitele maxime ale timpului de muncă şi limitele minime ale timpului de odihnă pentru personalul feroviar din siguranţa feroviară se stabilesc prin reglementări specifice emise de autoritatea de stat în domeniul transporturilor, cu consultarea sindicatelor reprezentative şi/sau asociaţiilor profesionale, angajatorii fiind obligaţi să ia toate măsurile pentru asigurarea respectării acestor limitări.

(2) Alte drepturi se stabilesc prin negociere a contractului colectiv de muncă. În cazul în care la negocierea unui nou contract colectiv de muncă nu se ajunge la un consens până la expirarea contractului, se vor menţine drepturile prevăzute în precedentul contract până la încheierea unui nou contract colectiv de muncă.

(3) Cluburile şi asociaţiile cultural-sportive feroviare vor beneficia anual de legitimaţie de călătorie gratuită pe calea ferată pentru membrii legitimaţi în cadrul cluburilor sau asociaţiilor respective.

__
	Devine art. 11 

a) să primească un salariu lunar compus din salariul de bază, indemnizaţii, sporuri, premii, prime şi alte adaosuri al căror cuantum se stabileşte conform legii, contractului individual de muncă şi/sau contractului colectiv de muncă;

b) să fie promovat în funcţie, ca urmare a calităţilor, aptitudinilor, abilităţilor şi competenţelor dovedite şi a studiilor absolvite în timpul desfăşurării activităţii, în limita posturilor disponibile;

c) să beneficieze de drepturile stabilite potrivit legislaţiei în vigoare, contractului individual de muncă şi/sau contractului colectiv de muncă aplicabil, pentru încadrarea locurilor de muncă în condiţii deosebite sau speciale de muncă;

d) să beneficieze de concediu de odihnă anual, de cel puţin 24 de zile lucrătoare, precum şi de alte concedii, stabilite prin contractul colectiv de muncă;

e) să beneficieze în mod gratuit de asistenţă şi servicii medicale şi psihologice, în caz de boală sau de accidente, de proteze, orteze sau alte dispozitive medicale, precum şi de medicamente, conform legii;

lit.f) nemodificată

g) să beneficieze de autorizaţie de călătorie gratuită pe calea ferată, atât în interes personal cât şi în interes de serviciu, în condiţiile legii;

h) să beneficieze în mod gratuit de uniformă, echipament specific, materiale igienico-sanitare;

i) să beneficieze de măsurile necesare pentru asigurarea securităţii şi protecţia sănătăţii potrivit prevederilor legale privind securitatea şi sănătatea în muncă;

 lit.j) se elimină

j) să beneficieze, în cazul concedierilor colective, de o sumă compensatorie al cărui cuantum nu poate fi mai mic decât nivelul a de 5 ori câştigul salarial mediu brut utilizat la fundamentarea bugetului de stat, în condiţiile stabilite prin contractul colectiv de muncă; 

lit.l) se elimină.
devine lit.k) 

l) să beneficieze, o singură dată pe an, de decontarea de către angajator a unui procent de 50% din cheltuielile ocazionate de efectuarea concediului de odihnă. Suma decontată nu poate depăşi nivelul a de 3 ori salariul minim brut pe ţară garantat în plată şi se stabileşte prin contractul colectiv de muncă;

m) să primească indemnizaţii de instalare, în cazul modificării locului de muncă, de delegare, precum şi decontarea cheltuielilor de cazare. Nivelul minim al indemnizaţiei de delegare pentru personalul feroviar este de 2,5 ori cuantumul stabilit potrivit legii pentru personalul bugetar;

n) în cazul mutării în interesul serviciului în altă localitate, personalul feroviar va beneficia de decontarea cheltuielilor de transport pentru efectele gospodăreşti pentru fiecare membru de familie;

devine lit.o) 

p) să beneficieze de ajutoare materiale de sărbătorile de Paşte şi Crăciun, de Ziua Feroviarilor, precum şi în caz de deces al salariatului sau al unui membru de familie al acestuia, la naşterea copilului/adopţia unui copil minor, la căsătorie. Cuantumul acestor ajutoare se stabileşte prin contractul colectiv de muncă;

q) să beneficieze de vouchere de vacanţă, tichete de masă, tichete cadou, tichete de creşă sau alte tipuri de tichete de valoare acordate potrivit legii;

r) să beneficieze de asigurare gratuită de viaţă, de sănătate, precum şi pentru pagubele produse în cazul accidentelor şi incidentelor de cale ferată sau de metrou;

lit.t) se elimină

s) să beneficieze de zile libere plătite cu ocazia unor evenimente familiale, stabilite prin contractul colectiv de muncă;

lit.u) se elimină

lit.v) se elimină

ş) să beneficieze, la cerere, în cazul implicării sale în producerea unor incidente sau accidente feroviare sau de metrou, pe tot parcursul cercetării disciplinare, de asistenţă, conform legii.

(2) În scopul evitării acumulării oboselii excesive şi afectării siguranţei feroviare, limitele maxime ale timpului de muncă şi limitele minime ale timpului de odihnă pentru personalul feroviar din siguranţa feroviară se stabilesc prin reglementări specifice emise de autoritatea de stat în domeniul transporturilor feroviare sau cu metroul, cu consultarea organizaţiilor sindicale reprezentative şi/sau a asociaţiilor profesionale, angajatorii fiind obligaţi să ia toate măsurile pentru asigurarea respectării acestor limitări.

(3) În cazul în care contractul colectiv de muncă a expirat şi nu a fost încheiat un nou contract colectiv de muncă, drepturile acordate personalului feroviar în baza acestuia se menţin până la încheierea unui nou contract colectiv de muncă.

(4) Membrii legitimaţi, precum şi personalul angajat în cluburile şi asociaţiile cultural-sportive feroviare sau ale S.C. Metrorex S.A. beneficiază anual de legitimaţie de călătorie gratuită pe calea ferată sau cu metroul, după caz. 

(5) Prin derogare de la prevederile Codului fiscal, personalul feroviar beneficiar de autorizaţii si permise de călătorie gratuită pe calea ferată, atât în interes personal cât şi în interes de serviciu, este exceptat de la plata taxelor si impozitelor aferente acestora.

Autori: membrii comisiilor 


	Pentru respectarea exigenţelor de tehnică legislativă instituite prin Legea nr.24/2000 şi utilizarea unor noţiuni specifice stilului normativ.

Prevederea se regăseşte în Codul muncii. 

Este o obligaţie a angajatorului prevăzută de un regulament european, nu un drept al angajatului.

A fost eliminată paranteza (prima de vacanţă)

Pentru respectarea exigenţelor de tehnică legislativă instituite prin Legea nr.24/2000 şi utilizarea unor noţiuni specifice stilului normativ.

Corelare cu dispoziţiile legii privind acordarea de bilete de valoare angajaţilor.

Nu face obiectul acestei legi – este dublă reglementare – se regăseşte în legea dialogului social.

Contravine dispoziţiilor Codului muncii şi directivei europene transpuse prin Codul muncii referitoare la munca prestată în aceste zile.

Se reglementează ca articol separat.

Se regaseste in legea dialogului social, Codul muncii, contractele colective de munca

Se reformulează ca alineat nou.

Prevederea este necesară.

Pentru încurajarea şi sprijinirea activităţii sportive.

	19. 
	Art.15. - Membrii familiei personalului feroviar beneficiază gratuit, în condiţiile legii, de:

a)  asistenţă medicală şi medicamente în cadrul sistemului de asigurări de sănătate;

b) decontarea cheltuielilor de transport în situaţia mutării personalului feroviar în interes de serviciu în altă localitate;

c)  legitimaţii de călătorie gratuite pe calea ferată.


	Devine art.12 nemodificat 
	

	20. 
	Art.16. - În sensul prevederilor prezentei legi, familia personalului feroviar cuprinde soţul/soţia, copiii şi părinţii aflaţi în întreţinerea legală a acestuia.


	Art.16 se elimină
	Este reglementat la articolul cu definiţii

	21. 
	Art. 17. – Copiii care nu depăşesc vârsta de 26 de ani ai angajatului decedat în urma unui accident la locul de muncă, şi care urmează o formă de învăţământ cu plată, vor beneficia, la cerere, de suportarea de către unitatea de cale ferată angajatoare a taxei de şcolarizare.
	Art.13. – Copilul/copiii personalului feroviar decedat în urma unui accident de muncă sau a unei boli profesionale, care urmează o formă de învăţământ cu plată, organizată potrivit legii, beneficiază, la cerere, de suportarea, de către unitatea angajatoare, a taxei de şcolarizare, până la finalizarea studiilor, dar nu mai târziu de împlinirea vârstei de 26 de ani.
Autori: membrii comisiilor 


	Claritatea formulării.

Corelare cu alte norme legale care limitează acordarea unor beneficii în funcţie de frecventarea unei forme de învăţământ, până la împlinirea vârstei de 26 de ani.



	22. 
	CAPITOLUL IV

Obligaţiile personalului feroviar


	Nemodificat
	

	23. 
	Art. 18. - Personalul feroviar are obligaţia: 

a) să îndeplinească la timp şi corect obligaţiile de serviciu stabilite prin fişa postului;

b) să nu lase fără supraveghere, în timpul programului de lucru, mijloacele de transport, maşinile şi instalaţiile în funcţiune, să le predea sau să le asigure în mod corespunzător, la terminarea programului de lucru;

c) să nu părăsească locul de muncă cu activitate continuă la terminarea programului de lucru, până la sosirea schimbului, iar în caz de neprezentare a schimbului, angajatul este obligat să anunţe pe şeful său ierarhic, pentru a se lua măsurile necesare;

d) să respecte regulile de acces în unitate, normele de securitate şi sănătate în muncă şi să participe la preîntâmpinarea accidentelor de muncă;

e) să respecte normele în domeniul situaţiilor de urgenţă;
f) să se prezinte la examenele medicale, psihologice şi profesionale periodice în cazurile şi în condiţiile stabilite prin reglementările şi ordinele interne;
g) să acţioneze pentru preîntâmpinarea şi înlăturarea oricăror fapte ce ar pune în pericol siguranţa circulaţiei;

h) să aplice normele privitoare la exploatarea, întreţinerea şi repararea infrastructurii feroviare şi a mijloacelor de transport pe calea ferată;

i) să respecte dispoziţiile şi reglementările cu privire la folosirea uniformei de serviciu, a mijloacelor şi echipamentelor de protecţie a muncii care le sunt încredinţate;

j) să respecte obligaţiile prevăzute de lege, reglementările specifice activităţii feroviare, contractul colectiv de muncă, contractul individual de muncă şi regulamentul intern;

k) în situaţii de calamităţi, catastrofe ori alte asemenea evenimente să se prezinte necondiţionat la locul de muncă, la solicitarea şefului ierarhic;
l) să apere autoritatea, interesele şi patrimoniul unităţilor cu specific feroviar;

m) să-şi perfecţioneze pregătirea profesională şi de specialitate;

n) să menţină ordinea şi curăţenia la locul de muncă;

o) să înştiinţeze de îndată şeful ierarhic superior despre existenţa unor nereguli, abateri, greutăţi sau lipsuri în activitatea la locul de muncă, de natură să aducă prejudicii materiale sau să afecteze siguranţa circulaţiei feroviare şi să propună măsuri pentru prevenirea unor asemenea situaţii.


	Art.14. - Personalul feroviar are următoarele obligaţii:

a) – b) nemodificate

c) la terminarea programului de lucru, să nu părăsească locul de muncă cu activitate continuă până la sosirea schimbului, iar în caz de neprezentare a acestuia, are obligaţia de a anunţa şeful ierarhic despre acest fapt, pentru a se lua măsurile necesare asigurării continuităţii activităţii;

d) – i) nemodificate

j) să respecte dispoziţiile prevăzute de lege, reglementările specifice activităţii feroviare, contractul colectiv de muncă, contractul individual de muncă şi regulamentul intern;

k) – l) nemodificate

m) să participe la programele de formare profesională şi de specialitate organizate de angajator;

lit.n) nemodificată
o) să-l înştiinţeze de îndată pe şeful ierarhic despre existenţa unor nereguli, abateri, greutăţi sau lipsuri în activitatea de la locul de muncă, de natură să aducă prejudicii sau să afecteze siguranţa circulaţiei feroviare şi să propună măsuri pentru prevenirea unor asemenea situaţii.

Autori: membrii comisiilor 


	Recomandare Consiliul Legislativ

Claritatea textului

Corectitudinea formulării

Claritatea normei şi corelare cu codul muncii.



	24. 
	Art. 19. - Personalul feroviar trebuie să cunoască şi să aplice legile, regulamentele, instrucţiunile şi ordinele referitoare la serviciul pe care îl îndeplineşte, conformându-se acestora. Reglementările menţionate vor fi puse la dispoziţia salariaţilor prin grija angajatorului, iar invocarea necunoaşterii lor nu constituie motiv de exonerare de răspundere.
	Art. 15. - Personalul feroviar trebuie să cunoască şi să aplice legile, regulamentele, instrucţiunile şi ordinele referitoare la serviciul pe care îl îndeplineşte, conformându-se acestora. Aceste reglementări sunt puse la dispoziţia personalului feroviar prin grija angajatorului, iar invocarea necunoaşterii lor nu constituie motiv de exonerare de răspundere.

Autori: membrii comisiilor 

	Pentru respectarea normelor de tehnică legislativă.

	25. 
	Art.20. - În raporturile de serviciu cu publicul/clienţii, personalul feroviar va avea o conduită civilizată, o atitudine demnă şi va satisface cererile respective în conformitate cu legile, regulamentele şi instrucţiunile de serviciu, fără părtinire şi fără a pretinde sau a primi foloase sau alte avantaje.

__
	Art. 16. – (1) În exercitarea atribuţiilor de serviciu, personalul feroviar manifestă o conduită civilizată, are o atitudine demnă şi răspunde cererilor adresate acestuia în conformitate cu legile, regulamentele şi instrucţiunile de serviciu, fără părtinire.

(2) Personalului feroviar îi este interzis să pretindă sau să primească bunuri sau alte foloase ori avantaje, de orice natură.

Autori: membrii comisiilor 


	Recomandare Consiliul Legislativ

O mai bună structurare a textului.

	26. 
	CAPITOLUL V 

Salarizarea personalului feroviar


	Nemodificat 
	

	27. 
	Art. 21. - Personalul feroviar are dreptul ca, pentru munca prestată, să primească un salariu corespunzător funcţiei, meseriei şi clasei în care este încadrat, stabilit pe bază de negociere sau lege, după caz, cu respectarea prevederilor contractului colectiv de muncă, şi care constituie un element esenţial al contractului individual de muncă. Salariul este confidenţial şi se compune din: salariul de bază şi o parte variabilă constând din sporuri, adaosuri şi alte drepturi salariale suplimentare.


	Art.17. – (1) Personalul feroviar beneficiază, pentru munca prestată, de un salariu lunar corespunzător funcţiei, meseriei şi clasei în care este încadrat.

(2) Salariul lunar este confidenţial şi este compus din salariul de bază şi o parte variabilă constituită din indemnizaţii, sporuri, premii, prime, bonusuri, alte adaosuri şi drepturi salariale suplimentare, stabilite prin contractul individual de muncă, contractul colectiv de muncă sau regulamentul intern.

(3) Salariul lunar reprezintă un element esenţial al contractului individual de muncă şi este stabilit cu respectarea prevederilor legale şi ale contractului colectiv de muncă.

Autori: membrii comisiilor 

	Pentru respectarea normelor de tehnică legislativă.
O mai bună structurare a textului legii.

	28. 
	Art.22. - Salariul de bază în unităţile feroviare se calculează pornind de la salariul de bază minim brut pe ţară garantat în plată pe economie majorat cu un coeficient de ierarhizare stabilit pentru fiecare clasă de salarizare prin contractele colective de muncă. 
	Art.18. – (1) Salariul de bază în unităţile feroviare se calculează pornind de la salariul de bază minim brut pe ţară garantat în plată, majorat cu coeficienţi minimi de ierarhizare, după cum urmează:

Nr. crt.

Funcţia, gradul profesional
Coeficient minim de ierarhizare

Muncitori:
1.
Necalificați
1,00

2.
Calificați
1,50

Personal administrativ şi de specialitate încadrat în funcţii pentru care condiţia de pregătire este:

3.
Şcoala profesională

1,40

4.
Studiile liceale
1,40

5.
Studiile liceale + curs de calificare
1,45

6.
Școala postliceală
1,50

7.
Şcoala de maiștri
1,60

8.
Studiile superioare scurtă durată
1,80

Personal cu studii superioare:

9.
Studiile superioare de lungă durată
2,20

(2) Personalul feroviar care deţine titlul ştiinţific de doctor beneficiază de majorarea coeficientului prevăzut la alin.(1) cu 0,5 dacă îşi desfăşoară activitatea în domeniul pentru care deţine titlul. 

(3) Salariul de bază stabilit potrivit alin.(1) şi (2) nu cuprinde sporuri, indemnizaţii şi/sau alte adaosuri.

Autori: membrii comisiilor 

 
	Se stabilesc în concret coeficienţi minimi de ierarhizare pentru realizarea departajării salariaţilor în funcţie de condiţiile de studii, de calificare şi de competenţe.



	29. 
	Art.23. - Drepturile băneşti cuvenite personalului feroviar se plătesc înaintea oricăror alte obligaţii financiare ale angajatorului. Salariaţii au calitatea de creditori privilegiaţi în cazul lichidării unităţii.


	Art.19. - Salariaţii au calitatea de creditori privilegiaţi în cazul lichidării unităţii.

Autori: membrii comisiilor 
	Dublă reglementare – se regăseşte în Codul muncii

	30. 
	Art.24. - (1) În următoarele situaţii, salariaţii, deşi nu desfăşoară activitate şi stau totuşi la dispoziţia angajatorului sunt salarizaţi cu 75% din salariul de bază:

a) pe timpul cât personalul de locomotivă şi tren, precum şi personalul care efectuează în program ordonat însoţiri de tren, staţionează la cap de secţie, de la predarea şi până la luarea în primire a serviciului; 

b) pe timpul cât personalul din activitatea de întreţinere şi reparaţii a liniilor şi instalaţiilor de cale ferată precum şi personalul de deservire a mijloacelor de intervenţie este obligat, prin dispoziţie scrisă să stea încazarmat în vederea unor eventuale intervenţii pentru menţinerea circulaţiei feroviare; 

c) pe secţiile de circulaţie secundare cu activitate suspendată, personalul rămas în post peste norma lunară va fi plătit cu 75% din salariul de bază cu sporurile aferente (spor pentru condiţii grele de muncă feroviară, spor de noapte, spor de 100% pentru zile festive). 

(2) Orele corespunzătoare timpilor prevăzuţi la alin.(1) nu intră în calculul programului normal de lucru lunar şi nu sunt considerate ore suplimentare.


	Art. 24 se elimină.
Autori: membrii comisiilor 
	Intra sub incidenta negocierilor colective.

	31. 
	Capitolul  VI

Recompense şi distincţii


	Nemodificat 
	

	32. 
	Art.25. - Pentru munca desfăşurată în cursul unui an calendaristic, după expirarea acestuia, personalul feroviar va primi un salariu suplimentar echivalent cu salariul de bază de încadrare din luna decembrie a anului respectiv dacă legea nu prevede altfel.


	Art. 25 se elimină.
Autori: membrii comisiilor 
	Evitarea unor situaţii discriminatorii faţă de alte categorii de personal.

	33. 
	Art. 26. - Angajaţii feroviari chemaţi în afara orelor de program vor fi recompensaţi cu o sumă care să reprezinte dublul tarifului orar pentru fiecare oră lucrată pentru: 

__
a) preîntâmpinarea sau înlăturarea efectelor calamităţilor naturale sau a altor cazuri de forţă majoră, precum şi în situaţii care periclitează sănătatea sau viaţa altor persoane;

b) înlăturarea efectelor unor situaţii neprevăzute care ar dăuna continuării sau bunei funcţionări a transporturilor feroviare;

c) efectuarea reparaţiilor la linii, lucrări de artă, instalaţii şi dispozitive din dotare, dacă defecţiunea provoacă întreruperea sau împiedică desfăşurarea normală a activităţii feroviare. 

(2) Timpul de lucru va fi considerat de la momentul convocării sau plecării de la domiciliu, până la întoarcerea la domiciliu.


	Art. 20. - (1) Angajaţii feroviari chemaţi să desfăşoare activităţi în afara orelor de program sunt recompensaţi, în condiţiile stabilite prin contractul colectiv de muncă.

(2) Activităţile prevăzute la alin.(1) pot fi:

a) nemodificată

b) înlăturarea efectelor unor situaţii neprevăzute care ar dăuna continuării sau bunei funcţionări a transporturilor feroviare sau cu metroul;

c) efectuarea reparaţiilor la linii, lucrări de artă, instalaţii şi dispozitive din dotare, dacă defecţiunea provoacă întreruperea sau împiedică desfăşurarea normală a activităţii feroviare sau cu metroul.

Alin.(2) se elimină.
Autori: membrii comisiilor 


	Pentru claritatea textului.

Completare necesară, pentru o mai bună structurare a textului legii.

	34. 
	Art.27. - (1) Personalul feroviar cu rezultate excepţionale în activitatea profesională poate fi recompensat de către angajator prin ordine, medalii şi recompense băneşti.

(2) Ordinele şi medaliile care pot fi conferite personalului feroviar sunt:

a) Ordinul Anghel Saligny;

b) Medalia de onoare Meritul feroviar.

(3) Rezultatele excepţionale constituie: 

a) iniţiativa pentru preîntâmpinarea evenimentelor, avariilor sau a altor situaţii care ar putea produce perturbaţii, pagube sau întreruperea transporturilor;

b) participarea la înlăturarea efectelor unor avarii, dezastre sau calamităţi şi restabilirea activităţii de transport;
c) realizările în domeniul tehnico-ştiinţific: invenţii, inovaţii, manuale şi cărţi de specialitate care să conducă la îmbunătăţiri ale nivelului tehnic şi de întreţinere a infrastructurii feroviare, a vehiculelor feroviare, a utilajelor şi instalaţiilor, a nivelului de exploatare a infrastructurii feroviare, precum şi a nivelului de pregătire a personalului feroviar;

d) realizări importante pentru activitatea de transport.

(4) Modelul pentru ordin şi medalie, precum şi condiţiile de acordare vor fi aprobate prin ordin al ministrului.

	Devine art. 21

Alin.(1) - (2) nemodificate 

(3) Sunt considerate rezultate excepţionale: 

a) iniţiativa pentru preîntâmpinarea evenimentelor, avariilor sau a altor situaţii care ar putea produce perturbaţii, pagube sau întreruperea activităţii de transport;

lit.b) – c) nemodificate

lit.d) se elimină

(4) Modelul ordinelor şi medaliilor, precum şi condiţiile de acordare se aprobă prin ordin al ministrului transporturilor.
Autori: membrii comisiilor 


	Corectitudinea exprimării.

	35. 
	CAPITOLUL VII

Abateri şi sancţiuni 

Art.28. - Se consideră abateri disciplinare ale personalului din unităţile feroviare următoarele fapte: 

a) organizarea sau executarea unei operaţii ori lucrări, darea unei dispoziţii pentru executarea  acesteia, care au condus sau puteau conduce la întreruperea transporturilor, avarierea mijloacelor de  transport, pagube materiale, accidente de muncă; 

b) încălcarea regulilor şi disciplinei în exploatare şi în conducerea prin dispecer a transporturilor feroviare, exploatarea, întreţinerea, administrarea şi repararea mijloacelor de transport; 

c) sustragerea sau înstrăinarea sub orice formă de bunuri şi valori aparţinând unităţii; 

d) încălcarea regulilor privind sănătatea şi securitatea în muncă, situaţiile de urgenţă şi regulile privind accesul în unităţi; 

e) introducerea sau consumul de băuturi alcoolice şi a substanţelor halucinogene în incinta unităţii sau la locurile de muncă, prezentarea la serviciu în condiţiile necorespunzătoare efectuării serviciului, precum şi efectuarea serviciului sub influenţa alcoolului, introducerea sau consumul neautorizat de băuturi alcoolice pe  mijloacele de transport;

f) neprezentarea, fără motiv întemeiat, la solicitarea conducerii pentru înlăturarea urmărilor accidentelor, avariilor, incendiilor, în scopul restabilirii grabnice a transporturilor; 

g) nerespectarea programului de lucru, neprezentarea la ora prevazută pentru intrarea în schimb sau  părăsirea serviciului înainte de sosirea persoanei din schimbul următor, neprezentarea la data şi ora  stabilite de unitate pentru constituirea sau completarea echipajelor de schimb la nave;

h) nerespectarea în timpul serviciului a regimului de lucru stabilit, încalcarea disciplinei tehnologice;

i) efectuarea în timpul programului a unor lucrări ce nu au legătură cu obligaţiile de serviciu;

j) nerespectarea ordinii, curaţeniei şi neluarea măsurilor necesare pentru folosirea corespunzătoare şi  întreţinerea bunurilor unităţii;

k) folosirea abuzivă a mijloacelor de transport, precum şi a bunurilor aparţinând unităţii;

l) necompletarea sau completarea necorespunzătoare a evidenţelor, precum şi comunicarea de date  sau informaţii inexacte sau necomplete;

m) neparticiparea la instructaje, cursuri de pregătire profesională, analiza activităţii periodice sau alte  activităţi destinate ridicării nivelului professional;

n) neprezentarea la controalele şi verificările periodice privind starea sănătaţii sau a aptitudinilor şi la  examenele psihologice ale personalului din siguranţa circulaţiei transporturilor;

o) neaducerea la cunoştinţa şefilor ierarhici asupra deficienţelor de natură a împiedica desfăşurarea activităţii normale;

p) încălcarea regulilor de comportare în relaţiile de serviciu, neîndeplinirea obligaţiilor de serviciu cuprinse în regulamentele de organizare şi regulamentele de ordine interioară ale unităţilor.

Art. 29. - Sancţiunile disciplinare ce pot fi aplicate sunt:

a) mustrare;

b) avertisment;

c) retrogradarea din funcţie, cu acordarea salariului corespunzător funcţiei în care s-a dispus retrogradarea, pentru o durată ce nu poate depăşi 60 de zile;

d) reducerea salariului de bază pe o durată de 1 - 3 luni, cu 5 - 10%;

e) reducerea salariului de bază şi/sau, după caz, şi a indemnizaţiei de conducere pe o perioadă de 1 - 3 luni, cu 5 - 10%;

f) desfacerea disciplinară a contractului individual de muncă.

Art.30. - (1) Pentru aplicarea sancţiunilor disciplinare se va face o cercetare prealabilă a faptei de către angajator sau de către persoane împuternicite de acesta potrivit Codului muncii. Pe timpul cercetării, salariatul poate beneficia de asistenţă la cererea acestuia.

(2) Pe navele care aparţin unităţilor cu specific feroviar, cercetarea poate fi dispusă sau efectuată şi de către comandanţii acestora.

(3) În cursul cercetărilor se vor analiza toate dovezile necesare pentru stabilirea completă şi exactă a faptelor care constituie abateri disciplinare şi a împrejurărilor în care au fost săvârşite.

(4) Persoana încadrată în muncă supusă cercetarii va fi audiată în toate cazurile, iar apărarea şi susţinerile sale vor fi verificate cu toată exigenţa. Pentru aflarea adevarului şi stabilirea exactă a situaţiei de fapt, pot fi audiate orice persoane care au cunostinţă sau pot da lămuriri asupra faptelor şi împrejurărilor. Declaraţiile celor audiaţi se consemnează în scris şi se semnează de aceştia după ce, în prealabil, s-a stabilit identitatea lor.

(5) În cazul în care cercetările s-au efectuat de organul competent a aplica sancţiunea, constatările şi concluziile acestuia vor fi consemnate într-un raport de cercetare, pe baza căruia se va aplica sancţiunea.

(6) Atunci când competenţa de aplicare a sancţiunii aparţine altei persoane decât cea care a făcut cercetarea, dosarul de cercetare se va înainta acelei persoane în vederea aplicării sancţiunii.

Art.31. – (1) La stabilirea sancţiunilor disciplinare se va ţine seama de:

a) cauzele, gravitatea faptei, efectele şi împrejurările în care a fost săvârşită;

b) gradul de vinovăţie a celui care a comis fapta;

c) urmările abaterii săvârşite, iar în cazul în care sunt mai mulţi vinovaţi, măsura în care fiecare din ei a contribuit la producerea acestor urmări;

d) dacă cel în cauză a mai avut şi alte abateri, timpul de când se află în funcţia pe care o îndeplineşte şi modul de comportare în serviciu.

(2) În cazul repetării unei abateri de aceeaşi gravitate, sancţiunile disciplinare se aplică, de regulă în mod progresiv.


	Capitolul VII şi art.28-31 se elimină.
Autori: membrii comisiilor 
	Categoriile de abateri se regăsesc pe larg în instructiunile specifice, regulamentele interne, etc. 

Categoriile de sancţiuni sunt stabilite de legiuitor în Codul muncii.
Abaterile / sancţiunile specifice fac obiectul regulamentelor interne.

	36. 
	__
	CAPITOLUL VII

Drepturi şi obligaţii ale unităţii cu specific feroviar
Art. 22. - Unitatea cu specific feroviar are în principal următoarele drepturi:

a) să stabilească organizarea şi funcţionarea unităţii;

b) să stabilească atribuţiile corespunzătoare fiecărui salariat, în condiţiile legii;

c) să dea dispoziţii cu caracter obligatoriu pentru salariat, sub rezerva legalităţii lor;

d) să exercite controlul asupra modului de îndeplinire a sarcinilor de serviciu;

e) să constate săvârşirea abaterilor disciplinare şi să aplice sancţiunile corespunzătoare, potrivit legii, acordurilor încheiate cu organizațiile sindicale/contractului colectiv de muncă aplicabil sau regulamentului intern;

f) să stabilească obiectivele de performanţă individuală, precum şi criteriile de evaluare a acestora.

Art.23. - Unităţii cu specific feroviar îi revin, în principal, următoarele obligaţii:
a) să aducă la cunoştinţa angajaților prevederile legale referitoare la activitatea societăţii, inclusiv a regulamentelor, ordinelor, instrucţiunilor de serviciu şi a dispoziţiilor în vigoare;

b) să pună la dispoziţia angajaților, potrivit specificului muncii şi sarcinilor de serviciu, instalaţiile, aparatura, sculele şi materialele necesare în scopul folosirii complete şi eficiente a timpului de lucru;

c) să ia măsurile necesare pentru îmbunătăţirea condiţiilor de muncă, asigurarea condiţiilor specifice de protecţia muncii şi igienico-sanitare, precum şi instruirea personalului în acest domeniu;

d) să dimensioneze personalul conform normativelor şi să asigure selecţionarea, repartizarea şi utilizarea acestuia potrivit cerinţelor stabilite pentru fiecare loc de muncă;

e) să asigure formarea şi perfecţionarea profesională a angajaților, potrivit legii şi ţinând cont de nevoile specifice pentru desfăşurarea activităţii;

f) să analizeze propunerile făcute de angajați şi sindicate, informându-i pe aceştia de modul de rezolvare;

g) să organizeze şi să asigure paza, întreţinerea şi curăţenia în spaţiile ocupate de unitate;

h) să asigure accesul angajaților în unitate;

i) să informeze angajații asupra condiţiilor de muncă şi asupra elementelor care privesc desfăşurarea relaţiilor de muncă;

j) să asigure permanent condiţiile tehnice şi organizatorice avute în vedere la elaborarea normelor de muncă şi condiţiile corespunzătoare de muncă;

k) să acorde angajaților toate drepturile ce decurg din lege, din acordurile încheiate cu organizațiile sindicale/contractul colectiv de muncă aplicabil şi din contractele individuale de muncă.

Autori: membrii comisiilor 


	Capitol necesar. 

Reglementărilor privind drepturile angajaţilor le sunt corelative reglementările privind obligaţiile angajatorilor.

	37. 
	CAPITOLUL VIII 

Procedura contestării sancţiunilor disciplinare


	Nemodificat
	

	38. 
	Art. 32. – Pentru toate categoriile profesionale, în centralul unităţii cu specific feroviar se organizează şi funcţionează un Consiliu central de disciplină, în vederea stabilirii cu justeţe şi a tratării în mod transparent a abaterilor disciplinare care comportă aplicarea sancţiunilor disciplinare prevăzute în Codul Muncii.


	Art. 24. – Pentru toate categoriile profesionale, în centralul unităţii cu specific feroviar se organizează şi funcţionează un Consiliu central de disciplină, în vederea stabilirii şi a tratării în mod transparent a abaterilor şi sancţiunilor disciplinare prevăzute în Codul muncii.

Autori: membrii comisiilor 


	Folosirea unui limbaj juridic adecvat.

	39. 
	Art. 33. – Consiliile de disciplină sunt formate din 6 persoane, astfel: conducătorul structurii juridice centrale sau regionale în calitate de preşedinte, conducătorul structurii centrale sau regionale care a efectuat cercetarea faptei, conducătorul structurii central sau regionale de specialitate (MC, TV, LI etc.) 2 reprezentanţi sindicali propuşi de organizaţiile sindicale reprezentative, sau 2 reprezentanţi ai salariaţilor, acolo unde nu sunt consituite sindicate în calitate de membrii, un secretar al consiliului, asigurat de către compartimentul resurse umane al structurii centrale sau regionale.
__
	Art. 25. – (1) Consiliile de disciplină sunt formate din 5 persoane, după cum urmează: 

a) conducătorul structurii juridice centrale sau regionale ori o persoană desemnată de acesta din cadrul structurii juridice, în calitate de preşedinte;

b) conducătorul structurii centrale sau regionale care a efectuat cercetarea faptei sau o persoană desemnată de acesta;
c) conducătorul structurii centrale sau regionale de specialitate sau o persoană desemnată de acesta;
d) 2 persoane propuse de organizaţiile sindicale reprezentative sau 2 reprezentanţi ai salariaţilor, acolo unde nu sunt constituite sindicate.
(2) Fiecare consiliu de disciplină are un secretar, desemnat de către compartimentul resurse umane al structurii centrale sau regionale.

Autori: membrii comisiilor 

	Recomandare Consiliul Legislativ.
Claritatea textului.

O mai bună structurare a textului legii.

	40. 
	Art. 34. – În cazul în care salariatul supus cercetării disciplinare prealabile, consideră că i-au fost încălcate drepturile cu privire la formularea şi susţinerea apărătorilor, probelor şi motivaţiilor pe care le consideră necesare în favoarea sa, acesta se poate adresa Consiliului de disciplină, contestând modul în care s-a desfăşurat cercetarea disciplinară prealabilă.
	Art.26. – În cazul în care salariatul supus cercetării disciplinare prealabile consideră că i-au fost încălcate drepturile cu privire la formularea şi susţinerea apărării şi a probelor pe care le consideră necesare în apărarea sa, acesta se poate adresa Consiliului de disciplină, contestând modul în care s-a desfăşurat cercetarea disciplinară prealabilă.

Autori: membrii comisiilor 

	Pentru respectarea normelor de tehnică legislativă.

	41. 
	Art.35. – (1) În cazul prevăzut la art.34, contestaţia se depune la consiliul de disciplină regional sau central după caz, în termen de maxim cinci zile lucrătoare de la finalizarea cercetării disciplinare prealabile. 

(2) În unităţile cu specific feroviar consiliile de disciplină regionale soluţionează toate contestaţiile depuse pentru faptele pentru care sunt susceptibile sancţiuni disciplinare, exclusiv desfacerea contractului individual de muncă.

(3) Pentru faptele pentru care este susceptibilă aplicarea sancţiunii disciplinare de desfacere a contractului individual de muncă, contestaţia se adresează Consiliului de disciplină central. 

(4) Sancţiunile disciplinare aplicate personalului unităţii feroviare, în conformitate cu prevederile Codului Muncii, pot fi contestate la consiliul de disciplină în termen de 7 zile calendaristice de la data comunicării. 

(5) În unităţile cu specific feroviar, la care există consilii regionale de disciplină, acestea soluţionează toate contestaţiile, cu excepţia desfacerilor disciplinare ale contractului individual de muncă, acestea fiind de competenţa Consiliului central de disciplină.


	Art.27. – (1) În situaţia prevăzută la art.26, contestaţia se depune la Consiliul de disciplină regional sau central, după caz, în termen de 7 zile lucrătoare de la finalizarea cercetării disciplinare prealabile.

(2) În unităţile cu specific feroviar, Consiliile de disciplină regionale soluţionează toate contestaţiile depuse pentru faptele pentru care sunt susceptibile sancţiuni disciplinare, cu excepţia celor prin care se contestă desfacerea disciplinară a contractului individual de muncă, acestea fiind de competenţa Consiliului central de disciplină.

(3) Pentru faptele pentru care este susceptibilă aplicarea sancţiunii de desfacere disciplinară a contractului individual de muncă, contestaţia se adresează Consiliului central de disciplină. 

(4) Sancţiunile disciplinare aplicate personalului unităţii feroviare în conformitate cu prevederile Codului muncii pot fi contestate la Consiliul de disciplină în termen de 7 zile calendaristice de la data comunicării deciziei de aplicare a sancţiunii.

Alin.(5) se elimină.
Autori: membrii comisiilor 
	Trimitere corectă.
Corelare cu Codul muncii

Recomandare Consiliul Legislativ

Situatia este tratata la alin.(2).

	42. 
	Art. 36. – Consiliul de disciplină sesizat este obligat să se întrunească în maximum 5 zile lucrătoare de la data înregistrării contestaţiei la sediul acestuia.
	Art.28. – Consiliul de disciplină sesizat în termenul legal este obligat să se întrunească în maximum 5 zile lucrătoare de la data înregistrării contestaţiei.

Autori: membrii comisiilor 

	Claritatea textului

	43. 
	Art. 37. – Contestatarul are dreptul să cunoască în întregime actele aflate la dosarul cauzei şi să solicite admiterea de probe suplimentare în apărarea sa.
	Devine art. 29 nemodificat 
	

	44. 
	Art.38. – În faţa consiliului de disciplină, contestatarul are dreptul să fie asistat de un reprezentant al sindicatului din care face parte sau un apărător ales.
	Art.30. – Pe perioada cercetării disciplinare şi în faţa Consiliului de disciplină, contestatarul are dreptul să fie asistat de un avocat, de un reprezentant al sindicatului din care face parte sau de o altă persoană aleasă de acesta.

Autori: membrii comisiilor 


	Claritatea normei.

	45. 
	Art.39. – Audierea celui în cauză şi consemnarea susţinerilor sale sunt obligatorii.
	Art.31. – Audierea celui în cauză şi consemnarea scrisă a susţinerilor sale sunt obligatorii.

Autori: membrii comisiilor 


	Prevedere necesară.

	46. 
	Art.40. – (1) Consiliul de disciplină al unităţii cu specific feroviar soluţionează contestaţia formulată împotriva deciziei de sancţionare, cu citarea părţilor şi poate hotărî menţinerea, înlocuirea sancţiunii cu una mai uşoară sau anularea sancţiunii aplicate. 

(2) Hotărârea consiliului de disciplină se pronunţă prin decizie motivată, cu majoritate de voturi şi se comunică părţilor în termen de 3 zile de la pronunţare.


	Art.32. – (1) Consiliul de disciplină al unităţii cu specific feroviar soluţionează contestaţia formulată împotriva deciziei de sancţionare, cu citarea părţilor şi poate hotărî menţinerea, înlocuirea sancţiunii sau anularea sancţiunii aplicate.

Alin.(2) nemodificat 
Autori: membrii comisiilor 
	Recomandare Consiliul Legislativ
Sancţiunea poate fi şi mai aspră, nu neapărat mai uşoară.

	47. 
	Art.41. – În termen de 30 de zile de la data intrării în vigoare a prezentei legi, angajatorii şi reprezentanţii sindicatelor reprezentative sau ai salariaţilor, după caz, vor elabora regulamentul de funcţionare a consiliilor de disciplină.


	Art.33. – Unitatea cu specific feroviar, cu consultarea organizaţiilor sindicale reprezentative sau a reprezentanţilor salariaţilor, după caz, va elabora un regulament de funcţionare a consiliului de disciplină.

Autori: membrii comisiilor 

	Claritatea formulării.

	48. 
	CAPITOLUL IX 

Încetarea raporturilor de muncă dintre unităţile cu specific feroviar şi personalul feroviar


	Încetarea raporturilor de muncă şi pensionarea personalului feroviar
Autori: membrii comisiilor 

	Corectitudinea normei.

	49. 
	Art.42. - Încetarea raporturilor de muncă dintre unităţile cu specific feroviar şi personalul feroviar, se face: 

a) de drept; 

b) ca urmare a acordului părţilor la data convenită de acestea; 

c) ca urmare a voinţei unilaterale a uneia dintre părţi în cazurile şi în condiţiile prevăzute de lege.


	Art. 42 se elimină.
Autori: membrii comisiilor 
	Condiţiile de încetare a raporturilor de muncă se regăsesc în Codul muncii.

	50. 
	Art. 43. - (1) Personalul feroviar poate fi pensionat în următoarele situaţii: 

a) la cerere 

b) de drept. 

(2) La cerere, personalul feroviar se poate pensiona în conformitate cu legislaţia muncii în vigoare la data solicitării. Personalul feroviar care a realizat un stagiu de cotizare de 35 de ani, are dreptul la reducerea cu 5 ani a vârstei standard de pensionare, fără ca acest lucru să-i afecteze drepturile;

(3) De drept, pensionarea survine la împlinirea vârstei de pensionare, conform legislaţiei muncii în vigoare la atingerea acestei vârste.
__

(4) Membrii de familie ai personalului feroviar beneficiază de cuantumul pensiei de urmaş pentru personalul din unităţile cu specific feroviar care se stabileşte în procent de 100% din pensia titularului, indiferent de numărul urmaşilor.


	Art.34. - (1) Personalul feroviar se poate pensiona, la cerere, dacă îndeplineşte condiţiile privind stagiul minim de cotizare şi vârsta standard de pensionare prevăzute de Legea nr.263/2010 privind sistemul unitar de pensii publice, cu modificările şi completările ulterioare.
(2) Personalul feroviar, care a realizat stagiul complet de cotizare, potrivit legii, din care cel puțin 30 de ani în activitățile prevăzute la art.35, are dreptul la reducerea vârstei standard de pensionare cu 5 ani fără aplicarea procentului de diminuare a cuantumului pensiei stabilit de lege.

(3) Prin derogare de la prevederile Legii nr.263/2010, cu modificările şi completările ulterioare, personalul feroviar beneficiază, prin cumul, de reducerea prevăzută la alin.(2) şi de reducerea vârstei standard de pensionare pentru activitatea desfăşurată în locurile de muncă încadrate în grupele I şi a II-a de muncă, respectiv în condiţii deosebite sau speciale de muncă. 

(4) Reducerea cumulată prevăzută la alin. (3) nu poate fi mai mare de 13 ani. 

(5) Membrii de familie ai personalului feroviar beneficiază de pensie de urmaş în condiţiile prevăzute de legislaţia privind sistemul public de pensii.

Autori: membrii comisiilor 

	Nu există noţiunea de pensionare de drept.
Personalul feroviar, fiind asigurat al sistemul public de pensii, beneficiază de pensie în condițiile prevăzute de Legea nr.263/2010 privind sistemul public de pensii.

Prevederea este necesară.

Evitarea unor interpretări, întrucât legea pensiilor prevede reduceri mai mari de 12, cum ar fi: 20 de ani pentru mineri, 15 ani pentru activitatea artistică, 13 ani pentru cei care au desfășurat activitate în condiții speciale. 



	51. 
	Art.44. - (1) Personalul cu responsabilităţi în siguranţa circulaţiei feroviare beneficiază de pensie de serviciu, potrivit categoriei profesionale din care face parte, dacă îndeplineşte, cumulativ, următoarele condiţii de pensionare:

a) mecanicii de locomotivă, mecanicii de locomotivă ajutori, mecanicii instructori, care au vârsta de minimum 50 de ani şi au realizat o vechime de cel puţin 20 de ani de activitate ca mecanic de locomotivă, mecanic de locomotivă ajutor sau mecanic instructor;

b) celelalte categorii de salariaţi cu responsabilităţi în siguranţa circulaţiei feroviare, care au vârsta de minimum 52 de ani şi au realizat o vechime de cel puţin 20 de ani de activitate ca personal cu responsabilităţi în siguranţa circulaţiei feroviare;

c) personalul din cadrul unităţilor de transport de călători cu metroul cu responsabilităţi în siguranţa circulaţiei feroviare şi/sau cu responsabilităţi în activitatea de revizie, întreţinere, exploatare şi reparaţii la metrou, care îşi desfăşoară activităţi în subteran, personal care are vârsta minimă de 50 de ani şi a realizat o vechime de cel puţin 20 de ani în aceste activităţi. 

(2) Vechimea în activitate ca personal cu responsabilităţi în siguranţa circulaţiei feroviare prevăzută la alin. (1) nu cuprinde perioadele suplimentare de vechime acordate pentru activitatea desfăşurată în grupele I şi a II-a de muncă, respectiv în condiţii deosebite sau speciale de muncă. 

(3) Pensia se acordă la cerere, începând cu luna următoare celei în care a fost înregistrată cererea la casa teritorială de pensii din raza de domiciliu sau de reşedinţă a solicitantului.


	Art.35. - (1) De la data intrării în vigoare a prezentei legi, pot fi încadrate în condiţii speciale locurile de muncă ale personalului feroviar cu responsabilităţi în siguranţa circulaţiei feroviare sau cu metroul din: 

a) activitatea de circulaţie a trenurilor;

b) activitatea de exploatare, revizie și întreţinere material rulant;

c) activitatea de exploatare, revizie și întreţinere linii;

d) activitatea de exploatare, revizie și întreţinere instalaţii, telecomenzi feroviare, control și telecomunicaţii feroviare;

e) activitatea de instruire teoreticã și practicã de serviciu a personalului cu responsabilitãţi în siguranţa circulaţiei feroviare, pentru funcţia de instructor;

f) activitatea de revizie, întreţinere, exploatare şi reparaţii la metrou. 

(2) Metodologia și criteriile de încadrare a locurilor de muncă în condiții speciale potrivit alin.(1) se stabilesc prin hotărâre a Guvernului, la propunerea Ministerului Transporturilor şi Ministerului Muncii şi Justiţiei Sociale.

Alin.(2) şi (3) se elimină.
Autori: membrii comisiilor 
	Prevederi necesare.


	52. 
	Art. 45. - (1) Personalul cu responsabilităţi în siguranţa circulaţiei feroviare care îndeplineşte condiţiile prevăzute la art. 44 alin.(1) are dreptul la o pensie de serviciu în cuantum de 80% din media veniturilor totale brute realizate în ultimele 12 luni de activitate anterioare lunii în care se depune cererea de pensionare. 

(2) Venitul total brut realizat într-o lună, care stă la baza calculului pensiei de serviciu de către casele teritoriale de pensii, reprezintă suma veniturilor brute realizate de salariat conform prevederilor contractului individual de muncă sau contractului colectiv de muncă şi va fi menţionat în documentul emis de către angajator, pe răspunderea acestuia.

(3) Pentru fiecare an complet care depăşeşte vechimea minimă în activitate prevăzută la art.44 alin.(1) se adaugă la cuantumul pensiei câte 1% din media veniturilor totale brute prevăzute la alin.(1), fără a depăşi 100% din baza de calcul prevăzută la alin.(1).


	Art. 45 se elimină
Autori: membrii comisiilor
	Corelare cu celelalte prevederi ale legii.

	53. 
	Art.46. - Pentru persoanele care îndeplinesc condiţiile prevăzute la art.44 şi care, la data cererii de pensionare, nu mai deţin calitatea de personal cu responsabilităţi în siguranţa circulaţiei feroviare, procentul prevăzut la art.45 alin.(1) se aplică la media veniturilor totale brute realizate în ultimele 12 luni anterioare lunii în care se depune cererea de pensionare, în baza prezentei legi, de către personalul cu responsabilităţi în siguranţa circulaţiei feroviare aflat în activitate, corespunzător ultimei funcţii deţinute de persoana în cauză. Această medie va fi menţionată în documentul emis de către angajator, pe răspunderea acestuia, potrivit art.45 alin.(2).


	Art. 46 se elimină
Autori: membrii comisiilor 
	

	54. 
	Art. 47. - (1) Odată cu stabilirea cuantumului pensiei de serviciu se stabileşte şi pensia pentru limită de vârstă din sistemul public, acordată personalului cu responsabilităţi în siguranţa circulaţiei feroviare potrivit legislaţiei în vigoare privind sistemul de pensii publice, considerându-se îndeplinite condiţiile necesare deschiderii dreptului de pensie. La determinarea punctajului mediu anual se are în vedere stagiul complet de cotizare corespunzător anului, respectiv lunii în care se deschide dreptul de pensie, prevăzut de legislaţia în vigoare privind sistemul de pensii publice.

(2) În cazul în care cuantumul pensiei de serviciu calculat conform prezentei legi este mai mic decât cel al pensiei din sistemul de pensii publice, se acordă cuantumul cel mai avantajos. 

(3) Partea din pensia de serviciu care depăşeşte nivelul pensiei din sistemul de pensii publice se suportă din bugetul de stat, prin bugetul Ministerului Muncii, Familiei, Protecţiei Sociale şi Persoanelor Vârstnice.


	Art. 47 se elimină
Autori: membrii comisiilor
	

	55. 
	Art. 48. - Pensia de serviciu se actualizează, din oficiu, în fiecare an, odată cu modificarea valorii punctului de pensie, cu procentul corespunzător ratei inflaţiei utilizat la stabilirea valorii punctului de pensie, conform prevederilor legale privind sistemul unitar de pensii publice, cu modificările şi completările ulterioare.


	Art. 48 se elimină
Autori: membrii comisiilor
	

	56. 
	Art. 49. La decesul titularului pensiei de serviciu, soţul/soţia şi copiii acestuia beneficiază de pensie de urmaş, conform art.43 alin.(4).


	Art. 49 se elimină
Autori: membrii comisiilor
	

	57. 
	Art. 50. - De prevederile art.44-48 beneficiază, după caz, şi următoarele categorii de persoane:

a) personalul cu responsabilităţi în siguranţa circulaţiei feroviare, care îşi pierde total capacitatea de muncă din cauza unui incident sau accident feroviar, unei boli profesionale sau unei afecţiuni medicale dobândite ca urmare a activităţii, fără a se ţine cont de vârsta şi vechimea în muncă ale acestuia; pensia se acordă de la data încetării plăţii indemnizaţiei pentru incapacitate temporară de muncă, dacă cererea a fost înregistrată în termen de 30 de zile de la data emiterii deciziei medicale asupra capacităţii de muncă, în situaţia pensiei de invaliditate acordate persoanei care, la data emiterii deciziei medicale, are calitatea de asigurat;

b) persoanele care au realizat o vechime de cel puţin 10 ani de activitate ca personal cu responsabilităţi în siguranţa circulaţiei feroviare şi care, la data pensionării, deţin această calitate; cuantumul pensiei de serviciu calculat conform art.45 alin.(1) şi (2) se diminuează cu câte 2% pentru fiecare an care lipseşte din vechimea minimă în activitate prevăzută la art.44 alin.(1) şi va fi aplicat la media veniturilor totale brute realizate în ultimele 12 luni anterioare lunii în care se depune cererea de pensionare;

c) persoanele care au realizat o vechime de cel puţin 10 ani de activitate ca personal cu responsabilităţi în siguranţa circulaţiei feroviare şi care, la data pensionării, nu mai deţin această calitate; cuantumul pensiei de serviciu prevăzut la art.45 alin.(1) se diminuează cu câte 2% pentru fiecare an care lipseşte din vechimea minimă în activitate prevăzută la art.44 alin.(1) şi va fi aplicat la media veniturilor totale brute realizate în ultimele 12 luni anterioare lunii în care se depune cererea de pensionare de către personalul cu responsabilităţi în siguranţa circulaţiei feroviare aflat în activitate, corespunzător ultimei funcţii deţinute de persoana în cauză; această medie va fi menţionată în documentul emis de către angajator, pe răspunderea acestuia, potrivit art.45 alin.(2).


	Art. 50 se elimină
Autori: membrii comisiilor
	

	58. 
	Art. 51. În cazul decesului unei persoane din categoria personalului cu responsabilităţi în siguranţa circulaţiei feroviare înainte de vârsta prevăzută la art.44 alin.(1), aflată în activitate, din cauza unui incident sau accident feroviar, soţul/soţia şi copiii acestuia beneficiază de pensie de urmaş, conform art.43 alin.(4).


	Art. 51 se elimină
Autori: membrii comisiilor
	

	59. 
	Art. 52. - Personalul cu responsabilităţi în siguranţa circulaţiei feroviare care se pensionează din cauza pierderii totale a capacităţii de muncă, necesitând îngrijire sau supraveghere permanentă din partea altei persoane, are dreptul la o indemnizaţie de însoţitor, în afara pensiei, în cuantumul stabilit în sistemul de pensii publice.


	Art. 52 se elimină

Autori: membrii comisiilor
	Evitarea dublei reglementări.

	60. 
	Art. 53. - Reglementările prevăzute de legislaţia privind pensiile din sistemul public de pensii, referitoare la modalităţile de stabilire şi plată, precum şi cele referitoare la modificarea, suspendarea, reluarea, încetarea, expertizarea, revizuirea, recuperarea sumelor încasate necuvenit şi jurisdicţia, se aplică şi pensiei de serviciu prevăzute de prezenta lege.


	Art. 53 se elimină
Autori: membrii comisiilor

	

	61. 
	Art. 54. - (1) De prevederile prezentei legi beneficiază şi personalul cu responsabilităţi în siguranţa circulaţiei feroviare care, înainte de data intrării în vigoare a prezentei legi, şi-a pierdut total capacitatea de muncă din cauza unui incident sau accident feroviar, unei boli profesionale sau unei afecţiuni medicale dobândite ca urmare a activităţii, fără a se ţine cont de vârsta şi vechimea în muncă ale acestuia. 

(2) Pensia de serviciu stabilită potrivit alin.(1) se acordă la cerere, începând cu luna următoare înregistrării acesteia la casa teritorială de pensii din raza de domiciliu sau de reşedinţă a solicitantului.


	Art. 54 se elimină
Autori: membrii comisiilor

	

	62. 
	Art. 55. (1) De prevederile prezentei legi beneficiază şi personalul cu responsabilităţi în siguranţa circulaţiei feroviare care, la data intrării în vigoare a prezentei legi, este pensionat pentru limită de vârstă sau pentru pierderea totală a capacităţii de muncă. 

(2) Pensia de serviciu stabilită potrivit alin. (1) se acordă la cerere, începând cu luna următoare înregistrării acesteia la casa teritorială de pensii din raza de domiciliu sau de reşedinţă a solicitantului. 

(3) Prevederile prezentei legi nu se aplică persoanelor care beneficiază de pensie de serviciu în temeiul hotărârilor judecătoreşti definitive şi irevocabile sau, după caz, hotărârilor judecătoreşti definitive.


	Art. 55 se elimină

Autori: membrii comisiilor
	

	63. 
	Art. 56. (1) În cazul în care angajatorul stabileşte, ca măsură organizatorică, concedieri colective cu respectarea tuturor prevederilor legale în vigoare la data producerii lor, personalul feroviar beneficiază şi de măsuri sociale de protecţie stabilite prin prezentul statut.

(2) În cazul în care au loc concedieri colective salariaţii vor beneficia, ca măsuri de protecţie socială de salarii compensatorii în cuantum de minimum 6 salarii medii pe economie la data concedierii. 

(3) În situaţia în care necesităţile de exploatare impun reînfiinţarea unor posturi sau reluarea unor activităţi desfiinţate sau întrerupte prin efectul concedierilor colective, personalul feroviar aflat în situaţia încetării raporturilor de muncă ca urmare a concedierilor colective produse, are prioritate la ocuparea acestor posturi.

	Art. 36. - În cazul în care angajatorul stabileşte, ca măsură organizatorică, concedieri colective cu respectarea tuturor prevederilor legale în vigoare la data producerii lor, personalul feroviar beneficiază  de măsuri active de protecţie socială, potrivit legii.

Alin. (2) si (3) se elimină.
Autori: membrii comisiilor 
	Recomandare Consiliul Legislativ

Evitarea dublei reglementări.

	64. 
	CAPITOLUL X

Dispoziţii finale


	Dispoziţii tranzitorii şi finale
Autori: membrii comisiilor 


	Pentru respectarea normelor de tehnică legislativă.

	65. 
	Art. 57. Unităţile cu specific feroviar în care se aplică prezentul statut sunt obligate să-l aducă la cunostinţă întregului personal. În contractele de muncă ale persoanelor nou-încadrate se va menţiona că acestea au luat cunostinţă de prevederile prezentului statut.


	Art. 57 se elimină
Autori: membrii comisiilor
	Recomandare Consiliul Legislativ

	66. 
	__
	Art.37. - Ziua Feroviarilor, sărbătorită anual la data de 16 februarie, se declară zi de sărbătoare legală pentru personalul feroviar, prin derogare de la prevederile art.139 alin.(1) din Codul muncii.

Autori: membrii comisiilor 


	Pentru stabilirea regimului juridic al acestei zile. 



	67. 
	__
	Art.38. – Lista funcţiilor şi meseriilor cu atribuţii şi responsabilităţi în siguranţa circulaţiei feroviare sau cu metroul se stabileşte prin ordin al ministrului transporturilor, în termen de 90 de zile de la data publicării prezentei legi în Monitorul Oficial al României, Partea I.

Autori: membrii comisiilor 

	Prevedere necesară

	68. 
	
	Art.39. - În termen de 45 de zile de la data intrării în vigoare a prezentei legi, va fi elaborat regulamentul de funcţionare al consiliului de disciplină prevăzut la art.33.

Autori: membrii comisiilor 


	Prevedere necesară

	69. 
	Art. 58. - La data intrării în vigoare a prezentei legi prevederile referitoare la personalul feroviar din Decretul nr.360/1976 privind aprobarea Statutului disciplinar al personalului din unităţile de transporturi, precum şi orice alte dispoziţii contrare se abrogă.


	Art.40. - La data intrării în vigoare a prezentei legi se abrogă Decretul nr.360/1976 privind aprobarea Statutului disciplinar al personalului din unităţile de transporturi, publicat în Buletinul Oficial nr.100 din 13 noiembrie 1976.
Autori: membrii comisiilor 


	Pentru respectarea normelor de tehnică legislativă.

	70. 
	Art. 59. - În termen de 30 de zile de la intrarea în vigoare se vor pune de acord prevederile din CCM cu prevederile prezentului statut.
	Art.41. – (1) Prevederile din contractele colective de muncă în vigoare, contrare dispoziţiilor prezentei legi, se aplică până la data expirării contractului colectiv de muncă, dar nu mai mult de 6 luni de la data intrării în vigoare a prezentei legi.

(2) În măsura în care prezentul statut nu prevede altfel, dispoziţiile sale se completează cu celelalte prevederi ale legislaţiei muncii.

Autori: membrii comisiilor 
	Prevederi necesare.

	71. 
	__
	Art.42. - Prezenta lege intră în vigoare la 6 luni de la data publicării în Monitorul Oficial al României, Partea I, cu excepţia prevederilor art.34 alin.(2) şi (3) care intră în vigoare la data de 1 septembrie 2021.
Autori: membrii comisiilor 


	Prevedere necesară.


ANEXA nr.2

AMENDAMENTE RESPINSE

În cadrul dezbaterilor, următoarele amendamente au fost respinse:
	Nr. crt.
	Text

iniţial
	Text propus
(autor amendament)
	MOTIVARE

1. Argumente susţinere
2. Argumente respingere
	Camera decizională

	1. 
	Art.2. - Autoritatea de stat în domeniul transporturilor feroviare şi cu metroul este ministerul de resort care răspunde, potrivit legii, de înfăptuirea în mod unitar şi nediscriminatoriu a programului de dezvoltare a transporturilor feroviare şi cu metroul, de organizarea exploatării, întreţinerii şi reparării infrastructurii şi a mijloacelor de transport pe căile ferate şi de metrou, precum şi de monitorizarea de specialitate în domeniul său de activitate.


	Art.2. - Autoritatea de stat în domeniul transporturilor feroviare sau cu metroul este ministerul de resort care răspunde, potrivit legii, de realizarea în mod unitar şi nediscriminatoriu a programului de dezvoltare a transportului feroviar sau cu metroul, precum şi de monitorizarea de specialitate în domeniul său de activitate.

Autor: deputat Lucian Nicolae Bode - PNL
	1. Pentru claritatea textului.

2. Textul adoptat de comisii este acoperitor.
	Camera Deputaţilor

	2. 
	Art. 17. – Copiii care nu depăşesc vârsta de 26 de ani ai angajatului decedat în urma unui accident la locul de muncă, şi care urmează o formă de învăţământ cu plată, vor beneficia, la cerere, de suportarea de către unitatea de cale ferată angajatoare a taxei de şcolarizare.
	Art.13. – Copilul/copiii personalului feroviar decedat în urma unui accident de muncă sau a unei boli profesionale, care urmează o formă de învăţământ cu plată în România, organizată potrivit legii, beneficiază, la cerere, de suportarea, de către unitatea angajatoare, a taxei de şcolarizare, până la finalizarea studiilor, dar nu mai târziu de împlinirea vârstei de 26 de ani.

Autor: deputat Lucian Nicolae Bode - PNL 

	1. Pentru claritatea textului.

2. Textul adoptat de comisii este acoperitor.
	Camera Deputaţilor

	3. 
	__
	Art.42. - Prezenta lege intră în vigoare la 6 luni de la data publicării în Monitorul Oficial al României, Partea I.
Autor: deputat Lucian Nicolae Bode - PNL 

	1. Pentru a beneficia de prevederile legii în cel mai scurt timp.

2. Este necesară corelarea prevederilor referitoare la drepturile de pensie cu legislaţia în domeniu, pentru a nu se crea situaţii discriminatorii faţă de alte categorii de personal care beneficiază de reducerea vârstelor de pensionare.


	Camera Deputaţilor

